google/wiki40b huggingface dataset:
Lasnamäe lunastaja

Retseptsioon

Kirjanduskriitik Märt Väljataga on "Lasnamäe lunastajat" nimetanud harukordseks katseks kirjutada kristlik romaan. Kirjanik Andrei Hvostov nõustub küll ta määratlusega, kuid kahtleb, ega see ei ole lihtsustus – tema arvates on tekstis gnostilised sõnumid.
Kirjanduskriitik Johanna Ross tõmbab paralleele "Lasnamäe lunastaja" ja Eduard Vilde romaani "Lunastus" (1909) vahel: madalamasse klassi kuuluva üksikema vajadus end ja last elatada, sunnitud prostituudiameti vastuvõtmine, laps kui loo kese, usk millessegi kõrgemasse. Veelgi enam – " ... kui panna kokku religioossus (koguni religioosne sümbolism), venelaseks-olemine ja puhta hingega prostituudid, ei ole Dostojevski enam kaugel," märgib Ross, lisades paralleelide sekka "Idioodi" (1868, muu seas nimede sarnasus: Natalja Filippovna ja Nastasja Filippovna; mõ­lema müüdava naise kannatajaroll) ning "Kuritöö ja karistuse" (1866).
Eestivenelaste temaatika on tekitanud vastakaid arvamusi: Hvostov rõõmustab, et "koduvenelane" on just tänu eesti kirjanikule eesti kirjandusse jõudnud, Ross aga nimetab venelaste kujutamist üheplaaniliseks ja skeemlikuks, Väljataga on küll Rossiga ühel meelel, kuid leiab, et seda romaani ei peagi mõistma otseselt realistlikuna.

Preemiad

2008. aastal sai Mari Saat romaani eest Kultuurkapitali kirjanduse sihtkapitali aastapreemia ilukirjandusliku proosa kategoorias.
Alex Sandro

Koondisekarjäär

Ta kuulus Brasiilia alla 20-aastaste koondisse 2011. aasta juunioride maailmameistrivõistlustel. Finaalis alistas Brasiilia Portugali eakaaslased ja tuli maailmameistriks. Samal aastal tuli ta Brasiilia koondisega ka Lõuna-Ameerika noorte meistriks.
Debüüdi Brasiilia rahvuskoondises tegi ta 10. novembril 2011 mängus Gaboni vastu. Koondisekarjääri esimese värava lõi ta 12. oktoobril 2018 sõprusmängus Saudi Araabia vastu. 2019. aastal võitis ta Brasiilia koondisega Copa América.
Brasiilia olümpiakoondisega võitis ta 2012. aasta suveolümpiamängude jalgpalliturniiril hõbemedali.
Hiroshige

Utagawa Hiroshige (jaapani 歌川広重, tuntud ka kui Andō Hiroshige (安藤広重) ja Ichiyusai Hiroshige, pärisnimega Andō Tokutarō; 1797 Tokio – 12. oktoober 1858) oli jaapani puulõikekunstnik.
Ta sündis Tokios, mis sel ajal kandis nime Edo, Edo lossist idas olevas Yaesus. Tema kodanikunimi oli Andō Tokutarō. Tema isa oli Edo lossi tuletõrjeüksuse pärilik juht. Isa sissetulek oli väike, aga stabiilne ja töö oli lihtne. Peamiselt veetsid tuletõrjujad oma päevi hasartmängude, joomingute ja muu meelelahustusega.
Nagu paljud väikeaadlikud (samuraid), ei olnud ka Hiroshige sissetulek tuletõrjeülemana äraelamiseks piisav ja ta pidi töö kõrvalt juurde teenima. Õnneks oli see tuletõrjeülemal lihtne, sest tal polnud vahel pikka aega üldse tööd.
Andō Tokutarō õppis joonistama arvatavasti väga noorena ja teda õpetas üks tema isale alluvaist tuletõrjujaist.
Ta kasutas joonperspektiivi ning valgust ja varju, mis mõnevõrra lähendas teda euroopa kunstile.
Phantom of the Opera

Süžee

Film põhineb Gaston Leroux' romaanil "Ooperikummitus".
Arnold Pomerants

Arnold Pomerants Johannese poeg (4. veebruar 1916 Läänemaa, Käina vald, Kaasiku küla – 1942 Tšebarkul) oli karikaturist. Teenis Vene sõjaväes 1940–1942, langes Tšebarkulis 1942. aastal.
Naci Ağbal

Naci Ağbal (sündinud 1. jaanuaril 1968 Bayburtis) on Türgi poliitik, ta kuulub Õigluse ja Arengu Partei ridadesse. Ta on 24. novembrist 2015 Türgi rahandusminister.
Ta sündis aastal 1968 Bayburtis Bayburti provintsis. Ta lõpetas aastal 1969 Istanbuli Ülikooli. Samast aastast töötas ta Türgi rahandusministeeriumis; aastal 2003 edutati ta rahandusministeeriumi tulude osakonna juhatajaks, aastal 2007 sai tast Eelarve- ja finantskontrolli Peadirektoriks. 12. juunist 2009 kuni 9. veebruarini 2015 oli ta Türgi aserahandusminister.
Veebruaris 2015 loobus ta ametnikukarjäärist. Ta kandideeris 2015. aasta Türgi parlamendivalimistel (Õigluse ja Arengu Partei nimekirjas) Türgi Suure Rahvuskogu liikmeks, kuhu ta ka valiti. Samuti valiti ta ka sama aasta novembris toimunud 2015. aasta Türgi erakorralised parlamendivalimistel Türgi Suure Rahvuskogu liikmeks. 24. novembrist 2015 on ta Türgi rahandusminister (alguses Ahmet Davutoğlu kolmandas valitsuses, hiljem Binali Yıldırımi valitsuses).
Philadelphia Flyers

Philadelphia Flyers on USA jäähokiklubi, mis mängib jäähokiliiga NHL-i Idakonverentsis Metropolitani divisjonis.
Klubi asutati 1967. aastal Philadelphias. Oma kodumänge peab klubi Wells Fargo Centeris.
Philadelphia Flyers on võitnud Stanley karika kahel korral (1973–74, 1974–75).
Kontrafaktuaalne sõltuvus

Sündmus A on kontrafaktuaalses sõltuvuses sündmusest B parajasti siis, kui A ei oleks aset leidnud, kui B ei oleks aset leidnud.

Põhjustamise analüüs

Põhjustamist on püütud analüüsida kontrafaktuaalse sõltuvuse kaudu.
Kõige lihtsamas versioonis samastab niisugune analüüs põhjustamisseose kontrafaktuaalse sõltuvusega: sündmus B on sündmuse A eksemplarpõhjus parajasti siis, kui B on A-st kontrafaktuaalses sõltuvuses. Sellele on toodud hulk vastunäiteid.
Gmelini kilbirohi

Gmelini kilbirohi (Alyssum montanum subsp. gmelinii) on ristõieliste sugukonda kuuluv taimeliik.
Ta on Eestis arvatud II kaitsekategooriasse (seisuga 2012).
Tarvo Valker

Tarvo Valker (sündinud 20. septembril 1984 Haapsalus) on eesti ornitoloog, looduskaitsja ja ettevõtja.
Ta on ka keskkonnaharidusliku organisatsiooni Huvitava Bioloogia Kool asutaja ja juhataja. Ta on olnud aastaid Eesti Ornitoloogiaühingu nõukogu liige (kuni 2018) ja Läänemaa Linnuklubi juhataja.
Ta on mitme linnuraamatu autor, millest senini mahukaim teos "Eesti röövlinnud" ilmus 2014. aasta kevadel. Samal aastal sai see ka Varraku lugejate lemmiku hääletusel mitteilukirjanduslike teoste kategoorias 2. koha. 2016. aastal andis Valker kirjastuse Varrak kaudu välja ka teise raamatu – "Eesti lindude ränne".
Angeli juga

Angeli juga ehk Salto Angeli juga (hispaania Salto Ángel) on kõrgeim juga maailmas (979 meetrit, 20 korda Niagarast kõrgem). Samuti on see pikima vee vabalangemisega juga maailmas, selle takistuseta langus on 807 m. Angeli juga asub Lõuna-Ameerika põhjaosas Venezuelas Carrao jõe lisajõe Churúni lisajõel Kerepil.  Vesi kukub alla suurelt Auyantepui tepuilt ehk platoolt Guajaana mägismaal. Kuna vesi kukub kilomeetri kõrguselt, aurustub see vahepeal ära ja moodustab keskel aurupilve, mis all taas veerohkeks joaks muutub.
Juga on saanud oma nime USA seikleja, kullaotsija ja lenduri Jimmie Angeli järgi, kes avastas joa 14. septembril 1933. aastal ja 1937. aastal maandus sellel tepuil.
Seal on asutatud Canaima rahvuspark, mille territoorium on kolmveerand Eestit ja kus elab vaid kümme tuhat inimest, kellest enamus on indiaanlased. 
Pargi teevad imeliseks tasase pinnaga mäed, mida kutsutakse tepuideks (inglise keeles table mountains). Turistid külastavad juga väikese lennukiga mööda lennates. 
20. detsembril 2009 ütles Venezuela president Hugo Chávez telesaates, et joa nimi peaks olema algupärane Kerepakupai merú, mitte avastaja järgi pandud nimi.
Ogliastra

Ogliastra (ka Nuorese, sardi keeles Ollastra või Ozzastra) on ajaloolis-geograafiline piirkond Itaalias Sardiinia saare idaosas (minevikus tuntud ka kui Barbagia Trigònia).
Piirkonnas on 21 Ogliastra provintsi valda: Arzana, Bari Sardo, Baunei, Cardedu, Elini, Gairo, Girasole, Ilbono, Jerzu, Lanusei, Loceri, Lotzorai, Osini, Perdasdefogu, Talana,  Tertenia, Tortolì, Triei, Ulassai, Urzulei ja Villagrande Strisaili. Ogliastra piirneb Barbagia di Nuoro, Barbagia di Ollolai, Mandrolisai, Barbagia di Belvì, Barbagia di Seùlo, Trexenta, Sarrabus-Gerrei ja Quirra piirkonnaga.
Sardiinia ajaloolised piirkonnad (subregioni) 
Anglona · Barbagia di Belvì ·  Barbagia di Nuoro · Barbagia di Ollolai · Barbagia di Seùlo · Barigadu · Baronie · Campidano di Cagliari · Campidano di Oristano · Gallura · Goceano · Guilcer  · Guspinese · Iglesiente  · Logudoro · Mandrolisai · Marghine · Marmilla · Meilogu · Monreale · Monteacuto · Montiferru · Nurra · Ogliastra · Parteòlla · Planargia · Quirra · Romangia · Sarcidano · Sarrabus-Gerrei · Sassarese · Sulcis · Sulcis-Iglesiente · Trexenta
Endel Mändmaa

Isiklikku

Tema tütar on tantsupedagoog Merle Klandorf.
Eduard Friedrich Lossius

Eduard Friedrich Lossius (24. august/5. september 1811 Võru – 17. märts/29. märts 1870 Võru) oli Eesti vaimulik.
Ta õppis aastatel 1825–1827 Töttelstädtis (praegu Erfurdi linnaosa, Tüüringi liidumaal Saksamaal), aastatel 1827–1830 õppis ta Gothas gümnaasiumis. Aastatel 1830–1833 õppis ta Tartu Ülikoolis usuteadust. Ordineeriti 13. detsembril/25. detsembril 1836 õpetajaks.
Oli aastatel 1836–1837 Torma Maarja koguduse adjunktõpetaja. Aastatel 1837–1852 oli ta (introdutseeriti 5. oktoobril/17. oktoobril 1837) Kodavere Mihkli koguduse õpetaja. Aastatel 1852–1869 oli ta (introdutseeriti 6. jaanuaril/18. jaanuaril 1852) Võru Katariina koguduse õpetaja. Jäi 25. septembril/7. oktoobril emerituuri.
Ta on Johann Georg Schwartzi õpikusarja "Koli-ramat" kolmanda jao õpiku "Öppetus Jummala lomadest, mis Ma peäl on" (Tartu 1853) autor.

Isiklikku

Tema äi Anton Georg Bosse oli Dikli ja Rubene koguduste õpetaja. Tema poeg Johannes Valentin Lossius oli Tartu Ülikooli Raamatukogus ja ÕES-i raamatukogus raamatukoguhoidja, tegeldes käsikirjaliste materjalide korraldamise ja avaldamisega ja Christian Kelchi kroonika trükivalmis seadmisega.
Aurumine

Aurumine on vedela aine minek gaasilisse agregaatolekusse vastava aine keemistemperatuurist madalamal temperatuuril.
Keemias nimetatakse aurumist tavaliselt lenduvuseks. Aurumisseadus väitab, et aurumine vedeliku vabalt pinnalt toimub kiirusega, mis on võrdeline aurumispinnaga ning küllastunud auru rõhu ja ümbritsevas gaasis tegelikult leiduva auru osarõhu vahega.
Paljudel juhtudel mõistetakse aurumise all vedela vee muutumist gaasiliseks veeks.
Vaivara koonduslaager

Vangilaagris ellujäänuid

Iisraelis elav Benjamin Anolik kuulub nende väheste sekka, kel õnnestus koonduslaagrites ellu jääda. Ta oli üks neist Vilniuse juutidest, kes toodi Vaivara laagrisse. Eestis käis Anolik läbi kuuest koonduslaagrist, nende seas ka Kiviõlist. Viimaseks laagriks Eestis jäi Anolikil Klooga, kust ta imekombel pääses eluga. Oma läbielamistest on ta kirjutanud raamatu "Mälu missioon", mille üks peatükk räägib Eestist. Raamatust saab ka ettekujutuse Kiviõli koonduslaagrist.
Tartu Ülikooli-Jaani kogudus

EELK Tartu Ülikooli-Jaani kogudus on luterlik kogudus Tartus.
Kogudus kuulub Tartu praostkonda.
Koguduse õpetaja oli 2001-2016 Urmas Petti, abiõpetaja Triin Käpp, organist Elke Unt. Juhatuse esimees on Juhani Jaeger.
Jumalateenistused on igal pühapäeval algusega kell 11.00 Tartu Jaani kirikus.
Morgani maakond (Colorado)

Ajalugu

Morgani maakond moodustati 1889. aastal Weldi maakonna osast. Nimi Morgan pärineb maakonna halduskeskuse Fort Morgani nimest.
Into the Enchanted Chamber

Into the Enchanted Chamber on esimene power metal bändi Timeless Miracle täispikk album. See lasti välja 2005. aasta juunis Massacre Records-i ja Marquee/Avaloni poolt.
Ogerna soo

Ogerna soo on soo Lääne maakonnas Lääne-Nigula vallas. Soo pindala on 702 ha.
Soo turbakihi paksus on kuni 2 m.
Roosna-Alliku valla lipp

Roosna-Alliku valla lipp oli endise Eesti haldusüksuse Roosna-Alliku valla lipp.
Lipp kinnitati 29. novembril 1995.
Lipu kasutamine lõppes 2017. aastal seoses valla liitumisega naaberomavalitsustega.

Lipu kirjeldus

Roosna-Alliku valla lipp on ristkülikukujuline ning koosneb kahest horisontaallaiust. Ülemine, 3,5 ühiku laiune laid on sinine ja selle keskel on valge, sinise ringikujulise südamikuga roosiõis läbimõõduga 2 ühikut. Alumine, 2,5 ühiku laiune laid on valge ning sellel on kolm sinist 0,5 ühiku laiust lainelist põikitriipu, kusjuures lipu alläär on sinine.
Lipu normaalmõõtmed on 100x150 cm ning laiuse ja pikkuse suhe 6:9.

Põhjendus

Roos ja lainelised triibud viitavad valla nimetusele. Lipu sinine värvus sümboliseerib lootust ja nooruslikkust, samuti vett kui looduse üht põhielementi. Valge on puhtuse ja vaimsuse võrdkuju.
Susi (raamatukogukoer)

Susi on Alaska malamuudi tõugu koer, kes käib Maarja Taliga Tallinna Keskraamatukogu eestikeelse kirjanduse osakonna laste- ja noorteteeninduses laste ettelugemisharjutusi kuulamas.
Hanna Martinson

Hanna Martinson (sündinud 29. novembril 1992) on eesti reklaamikirjanik ja näitleja. 
Pärast keskkooli õppis ta Eesti Muusika- ja Teatriakadeemia lavakunstikoolis näitlemist. Martinson on osalenud ka reklaamides ning kohaliku bändi Dead Furies muusikavideos.
2012. aastal lõpetas ta Kuressaare Gümnaasiumi ja 2016. aastal Tallinna Ülikooli reklaami ja imagoloogia erialal. 
Ta kehastas 2015. aastal Eesti mängufilmis "Must alpinist" noort arstitudengit Inget, keda kaaslased hakkasid kutsuma Marleeniks. Väiksemat rolli on ta mänginud filmis "Nullpunkt". 2017. aasta sügishooajal esines ta TV3 saates "Su nägu kõlab tuttavalt", kuid finaali ei pääsenud.
2018. aastal osales ta seiklussarjas "India Xpress", kus koos viie kaaslasega võttis osa võidusõidust "Rickshaw Challenge!".

Isiklikku

Ta on Aare Martinsoni tütar.
Suure-Jaani linnavolinike loend 1934

14. ja 15. jaanuaril 1934 valiti Suure-Jaani linnavolinikeks (RTL 1934, 14):
Euroopa mängud

Euroopa mängud on Euroopa Olümpiakomitee egiidi all toimuvad võistlused.
Esimesed Euroopa mängud toimusid 2015. aastal Bakuus Aserbaidžaanis.
Nõukogude Liidu Kommunistliku Partei Keskkomitee Poliitbüroo

Tegevus

Poliitbüroo istungitel arutati ja otsustati kitsas ringis riiklikke tähtsust omavaid poliitilisi, majanduslikke ja seiseparteilisi küsimusi. Arutlustele tulevad küsimused valmistas ette KK Sekretariaat, mida juhtis peasekretär. Üksikute põhjalikumat käsitlust vajavate küsimuste lahendamiseks loodi P. otsusega spetsiaalsed komisjonid. Vastavalt Poliitbüroo poolt vastuvõetud suunistele anti otsused täitmiseks NSV Liidu haldusorganitele – Ministrite Nõukogule, Ülemnõukogule jne.

Koosseis

VSDTP, VK(b)P, ÜK(b)P ja Nõukogude Liidu Kommunistliku Partei Keskkomitee Poliitbüroo
Vakalepa peakraav

Vakalepa peakraav on kraav Pärnumaal Põhja-Pärnumaa vallas Naartse ja Vakalepa külas ning Lääneranna vallas Parasmaa külas.
Peakraavi pikkus on 3,2 km ning see suubub vasakult Avaste ojja (15,6 km suudmest). Peakraavi valgala on 11,9 km². Lähe: (58° 36′ 7″ N, 24° 17′ 37″ E); suue: (58° 38′ 17″ N, 24° 15′ 37″ E).
Peakraav on tugevasti muudetud mitteavalik veekogu, mille piiranguvöönd on 50 m.
Vakalepa peakraavi keskkonnaregistri kood on VEE1115500.
Tselluloos

Tselluloos on looduslik kiudaine taimede rakukestades esinev hargnemata struktuuriga polüsahhariid (süsivesik), mis koosneb β-D-glükopüranoosi jääkidest. Mõistet "tselluloos" kasutatakse nii looduses taimede rakukestades esineva tselluloosi kui ka tööstuslikult taimsest materjalist (põhiliselt puidust) eraldatud tselluloosi kohta.
Tselluloosi ehitust kirjeldab valem (C₆H₁₀O₅)ₙ, kus n (elementaarlülide arv) on 7000 – 15 000. Tselluloos on kristalne, tugev ja raskesti hüdrolüüsitav glükoosi homopolümeer.

Looduses

Taimedele annab põhiliselt tugevuse rakukestade ehitusmaterjaliks olev tselluloos, mille struktuur on suhteliselt jäik. Tselluloos on kõige levinum orgaaniline aine Maal, moodustades keskmiselt 33% taimsest materjalist. Vähemal määral leidub seda kõigi seente ja bakterite rakukestades. Tselluloosi sisaldus puuvillas on 90%, puidus 40–50%, kanepis 75%, õlgedes ja pilliroovartes umbes 36%. Tselluloos kui tööstuslikult toodetav tehniline kiudaine (85–95% tselluloosi) saadakse taimedest; puit on tselluloosi- ja paberitööstuse lähtematerjal.
Inimesed ja paljud loomad ei ole võimelised tselluloosi seedima, kuna neil puudub vajalik ensüüm. Kuid näiteks termiitide ja mäletsejate seedetraktis olevad bakterid toodavad selleks vajalikku ensüümi.
Tselluloos koos teiste taimsete orgaaniliste ainetega (hemitselluloos, ligniin jt) on oluline taastuv loodusressurss. Üks osa sellest ressursist läheb looduse aineringesse lagundajate osalusel. Süsinikuringe säilimiseks vajalik tselluloosi lagunemine toimub spetsiifiliste seente ja bakterite elutegevuse tulemusena, seda põhjustab ensüüm tsellulaas, mis hüdrolüüsib tselluloosi glükoosini. Teine osa kasutatakse energiaallikana, ehk põletatakse kütusena. Kolmas, väiksem osa kasutatakse keemiatööstuse lähtematerjalina.
Vitaalivennad

Vitaalivennad (ladina keelest victus, ’elatis, toiduained’) olid 14.–15. sajandil Lääne- ja Põhjamerel tegutsenud saksa mereröövlid. Nende juhtideks olid Klaus Störtebeker ja Gödecke Michels.
Vitaalivendadeks kutsuti neid seetõttu, et kui kuninganna Margrete I väed piirasid Stockholmi (1389–1392), siis palgati nad Rootsi ja Hansa poolt, et päästa sissepiiratud Stockholmi linna Taani ehk kujuneva Kalmari uniooni vägede käest. Selleks vedasid nad linna toidumoona ning võitlesid taani laevadega.
Kui sõda läbi sai, asusid Störtebekeri juhtimise all olevad laevad jahtima ka Hansa kaubalaevu. Vallutasid 1394. aastal Ojamaa, rüüstasid 1429. aastal Bergenit ning rüüstasid ka Liivimaa rannikut.
Torma kihelkond

Rahvarõivad

Torma kihelkonna ja Kodavere kihelkonna rahvarõivastes esines 18. ja 19. sajandil vadja- ja venepäraseid jooni.
Edward Norton

Edward Harrison Norton (sündinud 18. augustil 1969 Bostonis) on Ameerika Ühendriikide filminäitleja.
Ta on näidelnud muu hulgas filmides "Kaklusklubi" ja "Punane draakon".
Hübriidsõna

Hübriidsõna on sõna, mille osad pärinevad erinevatest keeltest.
Hübriidsõna on nt biorelv, milles liitsõna esiosa (bio-) tuleb kreeka keelest ja tagaosa (relv) eesti keelest.
Pago Pago

Ajalugu

Ameerika Samoa oli asustatud juba 11. sajandil eKr, Euroopa maadeuurijad avastasid saare 17. sajandil ning saar läks Prantsusmaa alluvusse.
1889. aastal tungisid Samoa saartele Saksa sõjalaevad ja USA sõjalaevad valmistusid neile vastu astuma. Kuid enne lahingut hävitas taifuun nii Saksa kui USA laevad ning kuulutati välja vaherahu sõjalaevade puudumise tõttu. Sõlmiti leping Samoa saarte jagamise kohta Saksamaa ja USA vahel. Samoa saarte lääneosast sai iseseisev Samoa riik. Pärast Teist maailmasõda sai Ameerika Samoast USA hallatav omavalitsuslik ala.
2009. aastal tabasid Samoa saari hiidlained. Pago Pagosse jõudsid 6 meetri kõrgused lained. Lainete kõrgus oli USA tsunamihoiatuskeskuse andmetel 1,5 meetrit. Kohapeal nähti suuremaid laineid. Tutuila saare lõunaosa sai suuri kahjustusi; hukkus vähemalt 22 inimest.
Johann VII (Nassau-Siegen)

Johann VII (7. juuni 1561 Dillenburg – 27. september 1623 Siegen) oli Nassau-Siegeni krahv 1606–1611.
Johann sündis Nassau-Dillenburgi krahvi Johann VI ja Leuchtenbergi krahvitari Elisabethi pojana.
Johann võttis osa Poola-Rootsi sõjast, kus ta juhatas Rootsi vägesid.
Tema lell oli Oranje Willem.
Priidu Aavik

Elulugu

Priidu Aavik sündis kooliõpetaja Eduard Aaviku üheksalapselise pere viienda lapsena. Õppis Hageri kihelkonnakoolis. Kunstihariduse omandas 1920. aastatel Ants Laikmaa ateljeekoolis ja 1934–1938 Kõrgemas Kunstikoolis Pallas. Seejärel kolis ta Tallinna, kus asutas oma stuudio. 1939. aastal sõitis ta õpinguid jätkama Pariisi, kuid sõja puhkemisel oli sunnitud tagasi pöörduma.
1941. aasta suvel mobiliseeriti Aavik Punaarmeesse. Ta võttis osa lahingutest Tallinna ja Leningradi lähistel, hiljem siirdus Jaroslavli, kus oli üks Jaroslavli eesti kunstnike kollektiivi ning Eesti Nõukogude Kunstnike Liidu asutajaid.
Eestisse naasnult töötas ta aastatel 1944–1945 Tartu Riikliku Kunstiinstituudi direktorina, 1945–1947 Eesti Nõukogude Kunstnike Liidu juhatuse esimehena ja 1947–1948 Tallinna Kunstifondi esimehena. Aastatel 1951–1953 oli ta Üleliidulise Põllumajandusnäituse Eesti paviljoni peakunstnik, 1954–1962 Eesti NSV Rahvamajandusnäituse peakunstnik.

Looming

Tema loomingusse kuuluvad peamiselt ajaloo-, maastiku- ja olustikumaalid (peamiselt kalurielu teemadel). Osales loomingulisel reisil kalatraaleriga Atlandi ookeanil ja Nigeerias. Suviti armastas maalida Prangli rannakalurite elu ja maastikke. Esmaesinemine Tartus 1938. aastal Kõrgema Kunstikooli Pallas lõpetajate näitusel.

Isiklikku

Priidu Aavik oli abielus kunstnik Salome Trei õe Helmi Treiga.
Scharnhorst (soomusristleja)

Scharnhorst oli saksa keiserliku merelaevastikku soomusristleja aastast 1907.
Scharnhorst oli Ida-Aasia eskaadri komandöri viitseadmiral Maximilian von Spee lipulaev, mis hukkus 8. detsembril 1914 Falklandi saarte juures Inglismaa laevastikuga toimunud merelahingus.
Laev oli Gneisenau sõsarlaev.

Laeva üldandmed

Pikkus: 144,6 m
Laius: 21,6 m
Süvis: 7,3 m
Veeväljasurve: 11600 t
Võimsus: 26 000 hj
Kiirus: 22,5 sõlme
Meeskond: 726 inimest
Ehitusmaksumus: 20 300 000 kuldmarka
Prorektor

Prorektor on rektori asetäitja ja rektoraadi liige.
Õppeasutustes, kus prorektoreid on mitu, täidab iga prorektor talle määratud valdkonnaga seotud ülesandeid. Näiteks nii Tartu Ülikoolis kui ka Tallinna Ülikoolis on ametis õppeprorektor (rektori asetäitja õppetöö alal), teadusprorektor ja arendusprorektor.
Carl Gustav Schultz

Isiklikku

Ka tema isa Georg Friedrich Schultz olid Lääne-Nigula Püha Nikolause koguduse õpetaja, vanaisa Georg Schultz oli Ridala Püha Maarja Magdaleena koguduse õpetaja, tema teine vanaisa Daniel Vick oli Haapsalu Püha Johannese koguduse õpetaja. Nii tema poeg Carl Gustav Schultz kui pojapoeg August Konstantin Schultz olid Kullamaa Püha Johannese koguduse õpetajad, väimees (tütre Christiane Charlotte abikaasa) Carl Friedrich Stürmer oli Nissi ja Harju-Madise koguduse õpetaja.
Koolina nulk

Koolina nulk (ka Kepinulk, Heljakeste nulk) on üks kaheteistkümnest Setumaa nulgast.  
Koolina nulga külad: Palo, Treiali, Jõksi, Puista, Ulaskova, Tsirgu, Lepä, Serga, Tepija, Meremäe, Hilläkeste, Palandõ, Ostrova, Tobrova, Uusvada, Tsergondõ, Vinski, Kitsõ, Poksa, Keerba, Kuksina, Pliia, Paloveere, Teterüvä.
Kuido Merits

Kuido Merits (Wido Moritz; sündinud 15. juulil 1962 Võrus) on eesti kirjanik ja endine diplomaat.
Ta lõpetas 1994. aastal Tartu Ülikooli kaugõppes ajaloo erialal.
Töötanud Välisministeeriumis erinevatel ametikohtadel (1992–2013), sealhulgas poliitikadiplomaadi ja asejuhina Eesti esindustes Riias, New Yorgis ja Kiievis, valimisliidu Vaba Tallinna Kodanik meedianõunikuna (2013) ja vaatlejana OSCE erivaatlusmissioonil Lõuna-Ukrainas (2014).
MTÜ Vaba Isamaaline Kodanik (VIK) liikmena tegutses lühemat aega sisepoliitikas. Sai valimisliidu Vaba Tallinna Kodanik nimekirjas Tallinna Linnavolikogu 2013. aasta valimistel 95 häält. Kuulus MTÜ Eesti Vabaerakonna algatusrühma ja alates 15. oktoobrist 2014 Eesti Vabaerakonna liige (lahkus erakonnast 02.01.2019). Ta kandideeris 2015. aasta Riigikogu valimistel valimisringkonnas nr 1 (Tallinna Haabersti, Kristiine ja Põhja-Tallinna linnaosas). Ta sai 87 häält ja valituks ei osutunud.
Lisaks dokumentaalraamatutele on ta kirjutanud lühipublitsistikat ja kolumnistiveerge. 
Eesti Kirjanike Liidu liige alates augustist 2018.